**ШЕРИНБЕТОВА Шапағат Оразбекқызы,**

**№131 жалпы орта білім беретін мектебінің оқушысы.**

**Жетекшісі: ЖУСУПОВА Сандугаш Абдрасиловна.**

**Шымкент қаласы**

**ОТАН ОТБАСЫНАН БАСТАЛАДЫ**

Отбасы адам баласы үшін маңызды нәрсе. Отбасы Отанымыздың бір бөлшегі. Отанды сүю – отбасынан басталады. Әрбір адам отбасында туыстарының ортасында өмір сүреді. Өйткені, отбасы – бала тәрбиесінің ең алғашқы баспалдағы. Адамның бойындағы ақыл – ойын , адамгершілігін , ар – ұят , мәдениетін қалыптастыратын алғашқы қадам. Отбасы мүшелері өзара сөйлесіп , сүйіспеншілікпен араласса босағасы берік , шаңырағы биік отбасына айналады. Бір – бірін сыйлап , бірін – бірі сүйіспеншілікке бөлеп отырған отбасы бар адам өте бақытты жан. Отбасымен өткізген әрбір уақыт бағалы. Мен жер бетіндегі кез келген баланың отбасымен тұрғанын қалаймын. Өзіңді жақсы сезінетін , және жақсы көретін , бағалайтын орын. Сондықтан да отбасында үлкен – кішінің тілін тауып , олардың көңілінен шығу керек. Ондай отбасында бірлік болады. Ал бірлігі бар отбасының тірлігі бар. Отанға деген ыстық сезім жақындарына , туған – туысқандарына деген сүйіспеншіліктен басталады. Отбасы мүшелерінің жарасымдылығы , сыйластығы әлемдегі ең қымбат сезімдер. Отбасының басты міндеті қоғамға пайдасы тиетін , елін, жерін сүйетін , әлемге жақсылық жасайтын азаматты тәрбиелеп шығару. Тәрбиенің бәрі отбасыдан бастау алады.

Мен бақыттымын: Себебі, менің отбасым қасымда. Мен өз отбасымды үлгі тұтамын және мақтанамын. Менің асқар таудай әкем мен алтын анашым бар. Отбасымда бес адам бар. Менің ата – анам мейірімді. Мен өз отбасымды жақсы көремін. Олар да мені жақсы көреді. Әкем маған әрқашан мейірімді , сыпайы , кішіпейіл бол дейді. Мен үлкен кісілерге жол беремін , құрметтеймін. Отбасының басты қызығы – бала. Баланың тәрбиелі болып өсуіне отбасының әсері мол. Қазақ отбасында әуелі әке , одан кейін ана тұрады. Біздің отбасымызда тәрбиені ең бірінші орынға қойған. Менің бір ағам және қарындасым бар. Қара шаңырағымызда ақылшымыз , арқа сүйеріміз – жан әкешім , бір қолымен бесікті тербетсе , бір қолымен әлемді тербеткен , біз үшін түн ұйқысын төрт бөлген – аяулы анам , әрдайым көмектесетін , ақылын айтатын – ағам және қарындасым тұрамыз. Қарындасымызға әрдайым қамқор болып жүреміз. Бір – біріміздің қуанышымыз бен қайғымызды бөлісетін ең қымбат жандар отбасы мүшелері. Біз бауырмашылдықпен бірге қиындықты жеңеміз. Ата – анамыз бізді сабақта да , үйде де ұқыпты, тәртіпті, саналы болса екен деп тілейді. Ата –анамның тілегін орындауға бар күшімді саламын. Ата – ана балаларына қандай тәрбие берсе, ертең ол бала өскенде сол тәрбие арқылы өмірдің жаңа баспалдақтарынан өтеді. «Ұяда не көрсең, ұшқанда соны ілерсің» деп қазақ халқы бекер айтпаған. Бала тәрбиесі ол дүниеге келген алғашқы күннен басталады. Ұлын ұлтжанды, қызын инабатты, сыпайы етіп өсіру ол әр ата – ананың міндеті болып табылады. Әдетте жақсылықтың бәрі отбасынан басталады. Отбасы - жұртты жақындастырушы, ұрпақ пен ұрпақты табыстырушы, ұрпақаралық тұтастықтың отын жағушы ерекше ұя.

Әрбір отбасында сүйіспеншілік пен түсіністік мықты болса, қоғамның діңгегі де берік болады. Отбасын қалай қадірлесек, дәл солай Отанды да қадірлеп, қолдан келгенше аялауымыз керек!